alexandrainst/scandi-wiki huggingface dataset:
Beit Alfa

Beit Alfa (hebraisk בֵּית אַלְפָא, òg kalla Beit Alpha) er ein kibbutz i Nord distrikt i Israel, nær Gilboafjellet. Det ligg ruinar av ei eldgamal synagoge i kibbutzen, og han fekk namnet frå den arabiske landsby som ein gong stod her, Khirbet Bait Ilfa.

Plassering
Kibbutzen ligg på austkammen av Haroddalen, som ligg mellom Jezreeldalen og Beth She'andalen i Nedre Galilea. I sør og vest ligg dei bratte fjellsidene av Gilboafjellet. Dei næraste fjelltoppane er Har Barkan (497 m) og Har Gefet (318 m). Området nord og aust for kibbutzen er flatt, men fell austover mot Jordandalen. Nord for kibbutzen flyt elva Harod. 2,5 km sørvest for kibbutzen går tryggleiksmuren som skil dei israelske territoria frå dei palestinske sjølvstyresmaktene. I nærleiken ligg kibbutzenim Heftziba, Sde Nahum, Nir David og Ma'ale Gilboa. På den palestinsk sida ligg landsbyen Fakua.

Historie
På 500-talet var det ein jødisk busetnad her og frå denne står ruinane av ei synagoge att. Busetnaden vart etterfølgd av den arabiske landsbyen Bait Ilfa, som etter kvart vart fråflytta.
 
Kibbutzen vart grunnlagd den 4. november 1922 av Hashomer Hatzair-pionerar. Dei første medlemmane kom frå Polen. Dei hadde alt erfaring frå 1921 då dei deltok i opprettinga av kibbutzen Geva. Den første tida var hard for pionerane, sidan staden låg i nærleiken av eit myrområde som gjorde dei utsette for malaria. I april 1927 var kibbutzen vitja av den tsjekkoslovakiske presidenten Tomáš Masaryk. Det var første gongen ein statsleiar vitja Palestinamandatet. I 1928 oppdaga medlemmane i den ærliggande kibbutzen Heftziba ruinane av Beth Alpha-synagoga, som låg på deira område. Under arabaropprøra i 1929 vart kibbutzen angripen og åkrane vart øydelagde. Då arabararopprøret braut ut på ny i april 1936, sette arabarane igjen markene i brann. 
 
I 1940 flytta somme av medlemmane, som høyrte til Hashomer Hatzair, til kibbutz Ramat Yohanan, i byte mot folks om støtta Mapai frå Ramat Yohanan. I følgje Jewish National Fund kom dette byte av ideologiske usemjer. I dei neste åra var kibbutzen eit av sentera nytta av den jødiske paramilitære organisasjonen Haganah.

Den 1. april 1948 vart kibbutzen angripen av arabarar med bombekaster. Arabarane trekte seg attende då ei tropp britiske fallskjermjegerar nærma seg staden.
 
Etter krigen i 1948-49 vart Gilboa utdanningsinstitutt grunnlagd i nordlege delen av kibbutzen. Under krigen mellom Israel og Hisbollah i 2006 tok kibbutzen i mot evakuerte frå grenselandsbyane som hadde blitt angripen med rakettane til Hizbollah frå Sør-Libanon. Etter krigen vart det oppretta eit innslusingssenter for etopiske emigrantar her. Kring 600 emigrantar bur her og lærer hebraisk og førebur seg for det israelske samfunnet.

Kjelder

Denne artikkelen bygger på «Beit Alfa» frå ,  den 22. februar 2015. 
 oppgav desse kjeldene:

Bakgrunnsstoff
 
Beit Alfa, circa 1925

Kibbutzar
Busetnader grunnlagde i 1922
Jødiske landsbyar i Palestinamandatet
Busetnader i Det nordlege distriktet i Israel
1922 i Palestina
Ein Harod (Ihud)

Ein Harod (Ihud) (hebraisk עֵין חֲרוֹד אִחוּד) er ein kibbutz som ligg i Jezreeldalen nær Gilboafjellet nord i Israel. Landsbyen høyrer til Gilboa regionale kommune.

Kibbutzen ligg nær åstaden for det avgjerande slaget ved Ain Jalut, det første store tapet for mongolane i mellomalderen.

Historie
Han vart grunnlagd i 1952 etter det oppstod ei ideologisk usemje i kibbutzen Ein Harod (grunnlagd 1921) der Mapam-medlemmane danna Ein Harod (Meuhad) og Mapai-medlemmane braut bort og skapte Ein Harod (Ihud), som vart med den Mapai-tilknytte Ihud HaKvutzot veHakibbutzim. I dag høyrer begge kibbutzane til den same rørsla, Den samla kibbutzrørsla. Kibbutzane har namna sine frå kjelda som er nemnt i Bibelen som staden der dommaren Gideon heldt til (Domarane 7:1).

Miljø
Ein Harod Ihud er ein av dei første «grøne» kibbutzane i Israel. Kibbutzen har innført ei rekkje miljøsparande prosjekt.

Kjelder

Denne artikkelen bygger på «Ein Harod (Ihud)» frå ,  den 22. februar 2015.  
 

Kibbutzar
Busetnader grunnlagde i 1921
Busetnader i Det nordlege distriktet i Israel
1921 i Palestina
Ein Harod (Meuhad)

Ein Harod (Meuhad) (hebraisk עֵין חֲרוֹד מְאֻחָד) er ein kibbutz som ligg i Jezreeldalen nær Gilboafjellet nord i Israel. Han høyrer til Gilboa regionale kommune og har i alt 716 innbyggjarar. I 2009 byrja ei privatisering av kibbutzen.

Historie
Kibbutzen ligg nær slagmarka ved Ayn Jalut, der mongolane vart slått i 1260.

I 1921 slo 35 ungdomar frå Gdud HaAvoda opp telt ved Harod-kjelda. Gruppa byrja å dyrke marka som Palestina Land Development Company hadde kjøpt frå den arabiske landsbyen Nuris, aust i Jezreeldalen.

I 1923 grunnla gruppa ein kibbutz kalla opp etter kjelda, som er nemnt i Bibelen som ein stad der domaren Gideon heldt til (Domarane 7:1). I 1924 slutta medlemmar frå Havurat HaEmek-gruppa seg til kibbutzen. I 1925 vart Ein Harod eit senter for ei landsomfattande kibbutzrørsle som fekk medlemmar frå Yagur, Ashdot Yaakov og Ayelet HaShahar, og danna grunnlaget for Hakibbutz HaMeuhad. Ein Harod vart hovudkvarteret for rørsla.

Kibbutzen spelte ei viktig rolle i forsvaret av området under arabararopprøret i Palestina i 1936–1939 og var basen for ein spesialstyrke.

I 1945 hadde Haganah eit lite fengsel der dei heldt medlemmar frå Irgun under «jaktsesongen».

I 1952 oppstod det ei ideologisk usemje og Mapai-tilknytte braut bort og grunnla Ein Harod (Ihud). Mapam-tilknytte vart verande og tok namnet Ein Harod (Meuhad). Då den ideologiske usemja mellom dei to rørslene gav seg og Den samla kibbutzrørsla vart grunnlagd i 1981, vart kibbutzane slått saman.

Kjelder

Denne artikkelen bygger på «Ein Harod (Meuhad)» frå ,  den 22. februar 2015. 
 oppgav desse kjeldene:

Bakgrunnsstoff
Beit Shturman  ilmuseums

Kibbutzar
Gilboa regionale kommune
Busetnader grunnlagde i 1921
Jødiske landsbyar i Palestinamandatet
Busetnader i Det nordlege distriktet i Israel
1921 i Palestina
Geva

Geva (hebraisk גֶּבַע, tyder Ås) er ein kibbutz i Jezreeldalen i Israel. Han ligg nær byen Afula og høyrer til Gilboa regionale kommune.

Historie
Geva vart grunnlagd i 1921  av jødiske emigrantar frå Polen og Russland i Palestinamandatet (Eretz Yisrael) under den andre og tredje immigrasjonsbølgja. I 1995 hadde han eit folketal på 547.

Gevatron syngetrupp vart grunnlagd av folk frå Geva i 1948. Dei spelte inn over 20 album. På det mest populære i 1980-åra song truppen i Yarkonparken i Tel Aviv føre 120 000 menneske.

Kjende innbyggjarar
Shimon Peres, israelske statsminister og president

Kjelder

Denne artikkelen bygger på «Geva» frå ,  den 22. februar 2015. 
 oppgav desse kjeldene:

Bakgrunnsstoff
Offisiell nettstad

Kibbutzar
Gilboa regionale kommune
Busetnader grunnlagde i 1922
Busetnader i Det nordlege distriktet i Israel
Polsk diaspora i Israel
Russisk diaspora i Israel
1922 i Palestina
Heftziba

Heftziba (hebraisk חֶפְצִיבָּהּ) er ein kibbutz nord i Israel. Han ligg mellom Jezreel- og Beit She'an-dalen og byane Afula og Beit She'an og høyrer til Gilboa regionale kommune. Heftziba har eit folketal på 374.

Historie
Kibbutzen vart grunnlagd i 1922 av emigrantar frå Tsjekkoslovakia og Tyskland. Han er kalla opp etter ein gard som ligg nær Hadera, der dei første nybyggjarane arbeidde før dei vart flytta og slo seg ned her. Dette namnet kjem igjen i frå Bibelen, der Gud talar om kjærleiken sin til Israel: « Den eg har kjær.» (Jesaja 62:4)

Arkeologi
Beit Alfa-synagoga nasjonalpark ligg her, og ikkje, som ein kunne tru, i den nærliggande kibbutzen Beit Alfa. Dette er ei gammal bysantinsk synagoge, med eit mosaikkgolv som syner hebraiske månadar som svarar til teikna i dyrekrinsen. Synagoga og den nærliggande kibbutzen har fått namn frå ein arabisk landsby som låg her tidlegare, Khirbet Bait Ilfa, som ein trur kjem frå namnet på den eldre jødiske busetnaden som synagoga låg i.

Kjelder

Denne artikkelen bygger på «Heftziba» frå ,  den 22. februar 2015. 
 oppgav desse kjeldene:

Tsjekkisk diaspora i Israel
Tysk diaspora i Israel
Kibbutzar
Busetnader grunnlagde i 1922
Busetnader i Det nordlege distriktet i Israel
Slovakisk diaspora i Israel
1922 i Palestina
Tel Yosef

Tel Yosef (hebraisk תֵּל יוֹסֵף, tyder 'Josefhaugen') er ein kibbutz nordaust i Israel. Han ligg i Jezreeldalen og høyrer til Gilboa regionale kommune. I 2006 hadde han eit folketal på 371.

Historie
Kibbutzen vart grunnlagd i 1921 av medlemmar av Gdud HaAvoda, og vart kalla opp etter Joseph Trumpeldor.

I folketeljinga i 1931 hadde Tel Yosef 72 busette hus og eit folketal på 261, alle jødar.

På det meste hadde han 600 innbyggjarar. Tidleg i 1950-åra oppstod det ei ideologisk usemje, og 250 av innbyggjarane flytta og slo seg ned i den nærliggande kibbutzen Beit Hashita. Støttespelarane til David Ben-Gurion vart verande att i Tel Yosef.

Kjelder

Denne artikkelen bygger på «Tel Yosef» frå ,  den 22. februar 2015. 
 oppgav desse kjeldene:

Kibbutzar
Busetnader grunnlagde i 1921
Busetnader i Det nordlege distriktet i Israel
1921 i Palestina
Yizre'el

Yizre'el (hebraisk יִזְרְעֶאל) er ein kibbutz nordaust i Israel. Han ligg i Jezreeldalen nær Afula og høyrer til Gilboa regionale kommune. I 2008 hadde han eit folketal på 549.

Kibbutzen vart grunnlagd den 20. august 1948 av tidlegare Palmach-soldatar, like vest den avfolka palestinske landsbyen Zir'in (Ruinane av denne var framleis synleg i 1984.) Han vart kalla opp etter den antikke byen Jezreel, som låg i området og høyrte til Jissikar-stamma (Josva 19:18). Den 6. september 1969 vart han ein av dei første kibbutzar som gjekk bort frå systemet der barna sov i felleshus, og i staden let dei få sove heime hos foreldra.

Kjelder

Denne artikkelen bygger på «Yizre'el» frå ,  den 22. februar 2015. 
 oppgav desse kjeldene:

Bakgrunnsstoff
Offisiell nettstad

Kibbutzar
Busetnader grunnlagde i 1948
Busetnader i Det nordlege distriktet i Israel
1948 i Israel
Meitav i Israel

Meitav (hebraisk מֵיטָב, tyder «Den beste») er ein moshav nordaust i Israel. Namnet kjem frå frå 1. Mosebok 47.11: «Josef...gav dei eigedom i den beste delen av landet.» Han ligg i Ta'anakh-området og høyrer til Gilboa regionale kommune. I 2006 hadde han eit folketal på 379.

Moshaven vart grunnlagd i 1954 av emigrantar frå Kurdistan og Irak. Det var den tredje busetnaden som vart grunnlagd i Ta'anakh og vart først kalla Ta'anakh Gimel (tyder Ta'anakh 3).

Kjelder

Denne artikkelen bygger på «Meitav, Israel» frå ,  den 22. februar 2015. 
 oppgav desse kjeldene:

Iransk diaspora i Israel
Kurdisk diaspora i Israel
Moshavar
Busetnader grunnlagde i 1954
Busetnader i Det nordlege distriktet i Israel
1954 i Israel
Adirim

Adirim (hebraisk אַדִּירִים) er ein liten moshav i Gilboa regionale kommune i Israel. Han ligg nær Barak og Dvora, 6 km. sør for Afula. Han vart grunnlagd den 20. februar 1956 av emigrantar frå Marokko.

I 2012 hadde Adirim 239 innbyggjarar.

Namnet
Namnet Adirim kjem frå Bibelen; «Han bad om vatn, ho gav han mjølk. Ho kom med rømme i ei praktfull skål.» (Domarane 5:25)

Kjelder

Denne artikkelen bygger på «Adirim» frå ,  den 22. februar 2015. 
 oppgav desse kjeldene:

Busetnader grunnlagde i 1956
Moshavar
Busetnader i Det nordlege distriktet i Israel
1956 i Israel
Avital

Avital (hebraisk אֲבִיטַל) er ein israelsk busetjing i Gilboa. Vestbreidda ligg 10 km sør for Afula. Han vart grunnlagd i 1953 av emigrantar frå Iran, Tyrkia og Kurdistan som var ein del av moshavarrørsla. I 2012 var folketalet 470.

Kjelder
<div class="references-small">
Denne artikkelen bygger på «Avital» frå ,  den 22. februar 2015. 
 oppgav desse kjeldene:

Iransk diaspora i Israel
Kurdisk diaspora i Israel
Moshavar
Busetnader i Det nordlege distriktet i Israel
Tyrkisk diaspora i Israel
Busetnader grunnlagde i 1953
1953 i Israel
Barak i Israel

Barak (hebraisk בָּרָק) er ein moshav nord i Israel i Ta'anakh-området i Gilboa regionale kommune.

Moshaven vart grunnlagd i 1956 av emigrantar til Israel frå Marokko som eit ledd i planen om å busetje Ta'anakh region.

Namnet «Barak» kjem frå personen Barak i Domarane (t.d. 4: 6), som slo fiendekongen Sisera nær staden der moshaven ligg.

Kjelder

Denne artikkelen bygger på «Barak, Israel» frå ,  den 22. februar 2015. 
 oppgav desse kjeldene:

Marokkansk diaspora i Israel
Moshavar
Busetnader i Det nordlege distriktet i Israel
Busetnader grunnlagde i 1956
1956 i Israel
Dvora i Israel

Devorah (hebraisk דְּבוֹרָה) er ein moshav i Ta'anakh-området nær Afula, nord i Israel i Gilboa regionale kommune.

Han vart grunnlagd i 1956 av emigrantar til Israel frå Marokko i ein plan om å busetje Ta'anakh-området.

Namnet «Dvora» vart inspirert av profeten Devorah (Deborah) (Domarane 4:4), som slo Sisera i Domarane.

Kjelder
<div class="references-small">
Denne artikkelen bygger på «Dvora, Israel» frå ,  den 22. februar 2015. 
 oppgav desse kjeldene:

Marokkansk diaspora i Israel
Moshavar
Busetnader i Det nordlege distriktet i Israel
Busetnader grunnlagde i 1956
1956 i Israel
Gadish

Gadish (hebraisk גָּדִישׁ) er ein moshav i Ta'anakh-området nord i Israel i Gilboa regionale kommune. Han vart grunnlagd av emigrantar til Israel frå Marokko i ein plan om å busetje Ta'anakh-området.

Namnet Gadish tyder «toppa» og syner til at ein person har meir enn nok jordbruksavlingar.

Kjelder

Denne artikkelen bygger på «Gadish» frå ,  den 22. februar 2015. 
 oppgav desse kjeldene:

 

Moshavar
Busetnader i Det nordlege distriktet i Israel
Kfar Yehezkel

Kfar Yehezkel (hebraisk skrift כְּפַר יְחֶזְקֵאל, tyder 'Yehezkel-landsbyen') er ein moshav ovdim nord i Israel. Han ligg i Jezreeldalen, seks kilometer søraust for Afula i Gilboa regionale kommune. I 2007 hadde moshaven eit folketal på 755.

Historie
Kfar Yehezkel vart grunnlagd den 16. desember 1921 av pionerar under den andre Aliyah. Nybyggjarar frå Tel Hai og Hamara, som vart evakuerte på grunn av arabiske åtak frå Libanon, vart av dei som grunnla staden. Han var den andre moshav ovdim i Palestina, etter Nahalal.

Han heitte opphavleg Ayn Tib'un etter ei nærliggande kjelde, men fekk namnet Kfar Yehezkel til minne om Yehezkel Sassoon, som drukna i Bagdad kort tid før. Sidan han ikkje hadde arvingar, vart hans del av familieføretaket donert av brørne hans til å grunnleggje Kfar Yehezkel.

Galleri

Kjelder

Denne artikkelen bygger på «Kfar Yehezkel» frå ,  den 22. februar 2015. 
 oppgav desse kjeldene:

Moshavar
Busetnader grunnlagde i 1921
Busetnader i Det nordlege distriktet i Israel
1921 i Palestina
Magen Shaul

Magen Shaul (hebraisk מָגֵן שָׁאוּל) er ein moshav nær Gilboafjellet nord i Israel i Gilboa regionale kommune.

Historie
Magen Shaul vart grunnlagd i 1976 av barna til familiar som budde i andre moshavar i Ta'anakh-området. Namnet «Magen Shaul» er lånt frå klagesongen som kong David song etter at Saul døydde i eit slag mot filistrane i området. Økonomien vart i starten basert på rosedyrking i drivhus.

Tidleg i 2000-åra immigrerte tretti kristne sionistfamiliar frå Canada til Israel og slo seg ned i Magen Shaul. Dei oppretta Gilboa Tooling Industries, ein fabrikk som lagar plastformer. Gilboa Instruments har kundar som Boeing, Airbus, NASA og Eaton Aerospace.

Kjelder

Denne artikkelen bygger på «Magen Shaul» frå ,  den 22. februar 2015. 
 oppgav desse kjeldene:

Moshavar
Busetnader i Det nordlege distriktet i Israel
Busetnader grunnlagde i 1976
1976 i Israel
Mlea

Mle'a eller Meleah (hebraisk מְלֵאָה) er ein moshav i Ta'anakh-området nord i Israel i Gilboa regionale kommune.

Han vart grunnlagd i 1956 av emigrantar til Israel frå Marokko i ein plan om å busetje Ta'anakh-området. Mot slutten av 1957 hadde dei fleste av dei første nybyggjarane flytta, men emigrantar frå Polen flytta inn og erstatta dei. I 2007 budde det 60 familiar i moshaven. Dei fleste av dei levde av jordbruk og dyrehald.

Namnet Mle'a er knytt til jordbruk: på hebraiske er det eit synonym for såkorn.

Kjelder

Denne artikkelen bygger på «Mlea» frå ,  den 22. februar 2015. 
 oppgav desse kjeldene:

Marokkansk diaspora i Israel
Moshavar
Polsk diaspora i Israel
Busetnader i Det nordlege distriktet i Israel
1956 i Israel
Busetnader grunnlagde i 1956
Prazon

Prazon (hebraisk פְּרָזוֹן) er ein moshav i Ta'anakh-området nord i Israel i Gilboa regionale kommune.

Han vart grunnlagd i 1953 av emigrantar til Israel frå Kurdistan som den andre busetnaden i Ta'anakh-området etter Avital.

Namnet «Prazon» («landsbyane») er teken frå eit kapittel 5 vers 7 i Domarane: «Landsbyane låg aude i Israel, dei låg aude, før eg, Debora, stod fram, stod fram som ei mor i Israel.» Historia som er skildra i Domarane fann stad i denne regionen.

Kjelder

Denne artikkelen bygger på «Prazon» frå ,  den 22. februar 2015. 
 oppgav desse kjeldene:

Moshavar
Busetnader i Det nordlege distriktet i Israel
Busetnader grunnlagde i 1953
1953 i Israel
Ram-On

Ram-On (hebraisk רָם אוֹן) er ein moshav ovdim som ligg i Ta'anakh-området, sør for Jezreeldalen i Israel i Gilboa regionale kommune.

Ram-On vart grunnlagd i 1953 av barn frå familiar i moshavar kring Israel. Dei slo seg først ned i Nurit i Gilboafjellet. I 1961 vart samfunnet flytta frå fjellet til den noverande plasseringa.

Det ligg ein fabrikk i moshaven som produserer termoplast.

Moshaven er kalla opp etter Ram On Paldi, ein av dei som grunnla samfunnet og som vart drepen sør i Israel i 1957.

Kjelder

Denne artikkelen bygger på «Ram-On» frå ,  den 22. februar 2015. 
 oppgav desse kjeldene:

Moshavar
Gilboa regionale kommune
Busetnader i Det nordlege distriktet i Israel
Busetnader grunnlagde i 1953
1953 i Israel
Sår hals

Sår hals er smerte eller irritasjon i strupen. Det er eit vanleg symptom som ofte skuldast akutt faryngitt (betennelse i halsen), men det kan òg oppstå som følgje av traume, difteri og andre tilstandar. Sår hals kan medføra mild, moderat eller ekstrem smerte.

Differensialdiagnose 
Sår hals skuldast vanlegvis irritasjon eller betennelse. Den vanlegaste årsaka (80 %) er akutt og viral faryngitt, som er ein virusinfeksjon i halsen. Andre årsaker er streptokokkhalsinfeksjon, traume og svulstar. Ved gastroøsofageal reflukssjukdom kan magesyre straume opp i halsen og føre til sårheit. Streptokokkhalsinfeksjon er ansvarleg for 37% av tilfella av sår hals hjå barn; 5—15% hjå vaksne.

Behandling 
Analgetika som til dømes ikkje-steroide antiinflammatoriske middel og paracetamol kan bidra til behandlinga av smerte. Mayo Clinic tilrår gurgling med varmt saltvatn og stemmekvile. Symptoma plar å stå ved lag i to til sju dagar ved fråvær av aktiv behandling. Andre utbreidde lindringsmiddel er halspastillar, hostemedisin og kyllingsuppe, men desse har lite vitskapleg støtte.

Epidemiologi 
I USA er det om lag 2,4 millionar legebesøk årleg som følgje av halsrelatert uro.

Kjelder 

Denne artikkelen bygger på «Sore throat» frå ,  den 23. februar 2015.  

Symptom og teikn med tilknyting til andedragssystemet
Smerter
Frostkjensle

Frostkjensle, også kalla frysingar, gysingar og grøssingar, er ei kjensle av kulde som kan oppstå ved høg feber. Symptomet er svært vanleg og treng ikkje skuldast sjukdom. Ved feber skuldast frostkjensla frigjering av cytokin og prostaglandin, som del av ein betennelsesrespons der hypotalamus aukar settpunktet for kroppstemperaturen. Det høgna settpunktet fører til at kroppstemperaturen stig (pyreksi), samstundes som ein kjenner seg kald eller kjølig fram til det nye settpunktet er nådd. Skjelving oppstår ofte saman med frostkjensla fordi kroppen skaper varme gjennom muskelsamantrekking i eit forsøk på å auke kroppstemperaturen etter det nye settpunktet.

Sjå òg 
 feber
 gåsehud
 nattesvette
 skjelving

Kjelder 
Denne artikkelen bygger på «Chills» frå ,  den 23. februar 2015.  
 

Generelle symptom og teikn
Feber
Gullsjakal

Gullsjakal (Canis aureus), òg kjent som vanleg sjakal og i Austen òg som asiatisk sjakal. Han ein ein av tre kjende artar av sjakalar og høyrer til hundefamilien. Dette er den vanlegaste av sjakalane, og han finst både i det nordlege og austlege Afrika og i sørlege sentrale strøk i Eurasia .

Gullsjakal minner om ein ulv, men er mindre enn ein setter. Han er gjerne omkring 70-85 cm (60-106 cm er målt) i kroppslengd. Halen er ca. 25 cm lang og skulderhøgda er normalt ca. 38-50 cm. Vekta er normalt kring 8-15 kg. Dei nordlegaste variantane blir som regel størst. I Afrika blir gullsjakal truleg berre unnataksvis meir enn 10 kg.

Pelsen er ganske grov og raudgul med ei kvit markering på halsen. Nokre stadar er han nær  søvfarga over ryggen. Buken er lysare, nær kvit eller bleikgul. Haletippen er alltid svart. Pelsen blir gjerne noko mørkare i vinterhalvåret. Det første tilfellet av melanisme (svarte individ) blei dokumentert mot slutten av 2012. Det er òg små skilnader mellom dei ulike variantane.

Underartar
 C. a. aureus
 C. a. algerensis
 C. a. anthus
 C. a. bea
 C. a. cruesemanni
 C. a. hadranauticus
 C. a. indicus
 C. a. maroccanus
 C. a. moreoticus
 C. a. naria
 C. a. riparius
 C. a. soundanicus
 C. a. syriacus

Kjelder

Denne artikkelen bygger på «Gullsjakal» frå ,  den 23. februar 2015.  

Hundefamilien
Antipyretikum

Antipyretika (sing. antipyretikum; av gresk anti «imot» og pyreticus «tilknytt feber») eller febernedsetjande lækjemiddel er lækjemiddel som minskar feber. Antipyretika fører til at hypotalamus overstyrer ei interleukinindusert auking i temperatur. Kroppen jobbar då med å senka kroppstemperaturen slik at feberen minskar.

Dei fleste febernedsetjande lækjemiddel har likevel andre føremål. Til dømes blir ibuprofen og aspirin i hovudsak brukt som smertelindrande middel. Ikkje-steroide antiinflammatoriske middel er både febernedsetjande, betennelsesdempande og smertelindrande.

Det er debatt rundt bruken av slike lækjemiddel sidan feber er ein del av immunresponsen mot infeksjon. Ein studie av Royal Society hevdar at febernedsetjande lækjemiddel fører til ei 1 % auking i influensarelaterte dødsfall, og 700 årlege dødsfall som følgje av dette berre i USA.

Kjelder 
Denne artikkelen bygger på «Antipyretic» frå ,  den 23. februar 2015.
Finn Hågen Krogh

Finn-Hågen Krogh () er ein norsk langrennsløpar frå Alta som vart verdsmeister i sprintstafett saman med Petter Northug under Ski-VM 2015 i Falun. Krogh, som er medlem av Tverrelvdalen Idrettslag, har vunne tre renn i verdcupen sesongen 2014/15.

Aktiv
Krogh fekk sitt gjennombrot då han i Falun vart nummer to i verdscupsavslutninga, ein prestasjon han kopierte same staden to år seinare. I 2013 gjekk han inn til sølvmedalje på 15 km under NM på Voss, vel fem sekundar bak Martin Sundby.

Vinteren 2014/15 vann to sprintrenn i verdscupen, det siste i Östersund. Dagen etter siste sprinttriumfen vann han også 15 km i Östersund. Ei veke etter gjekk han sprintstafetten under Ski-VM i par med Petter Northug, og vann gullmedalje på ein overbevisande måte.

Kjelder
Denne artikkelen bygger på «Finn Hågen Krogh» frå ,  den 23. februar 2015.  
 

Norske langrennsløparar
Folk frå Alta
Pål Golberg

Pål Golberg () er ein norsk langrennsløpar frå Gol som er medlem av Gol Idrettslag. Han hadde per februar 2015 vunne to renn i verdscupen i langrenn.

Aktiv
Golberg vann 10 km under juniorverdsmeisterskapen i austerrikske Hinterartzen i 2010. Han deltok i ski-VM 2013 i Val di Fiemme, der han tok seg til finalen i sprintøvinga og enda på femteplassen.

I sin hittil beste sesong, OL-sesongen 2014, tok Golberg sin fyrste verdscupsiger då han 7. desember 2013 sigra i 15 km klassisk stil på Lillehammer. Den 1. mars 2014 vann han sprintøvinga, eit fristilrenn, under verdscupen i Lahti.

Kjelder
Denne artikkelen bygger på «Pål Golberg» frå ,  den 23. februar 2015.

Bakgrunnsstoff 
 

Norske langrennsløparar
Verdsmeistrar i langrenn
Noregsmeistrar i langrenn
Kongepokalvinnarar i skiidrett
Olympiske sølvmedaljevinnarar for Noreg
Norske deltakarar under vinter-OL 2014
Langrennsløparar under vinter-OL 2014
Norske deltakarar under vinter-OL 2018
Langrennsløparar under vinter-OL 2018
Medaljevinnarar under vinter-OL 2022
Norske deltakarar under vinter-OL 2022
Langrennsløparar under vinter-OL 2022
Folk frå Gol